**LAZDIJŲ RAJONO SAVIVALDYBĖS TARYBOS SPRENDIMO**

**„DĖL ILGALAIKIO MATERIALIOJO TURTO PERĖMIMO LAZDIJŲ RAJONO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE“ PROJEKTO**

**AIŠKINAMASIS RAŠTAS**

2021-11-15

 Lazdijų rajono savivaldybės tarybos sprendimo projektas „Dėl ilgalaikio materialiojo turto perėmimo Lazdijų rajono savivaldybės nuosavybėn ir jo perdavimo valdyti, naudoti ir disponuoti juo patikėjimo teise“ parengtas vadovaujantis Lietuvos Respublikos vietos savivaldos įstatymo 6 straipsnio 5 ir 6 punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu ir 20 straipsnio 1 dalies 4 punktu, atsižvelgiant į Nacionalinės švietimo agentūros 2021 m. lapkričio 11 d. raštą Nr. SD-3615(1.6 E) „Dėl materialaus ilgalaikio turto perėmimo savivaldybės nuosavybėn ir jo perdavimo valdyti, naudoti ir disponuoti juo patikėjimo teise“.

 Nacionalinė švietimo agentūra 2021 m. lapkričio 11 d. raštu Nr. SD-3615(1.6 E) „Dėl materialaus ilgalaikio turto perėmimo savivaldybės nuosavybėn ir jo perdavimo valdyti, naudoti ir disponuoti juo patikėjimo teise“ prašo savivaldybės perimti nuosavybėn Nacionalinės švietimo agentūros patikėjimo teise valdomą valstybės ilgalaikį materialųjį turtą – mobilius vaizdo įrašymo ir transliavimo įrenginius (nurodytus 1 priede) – Lietuvos Respublikos vietos savivaldybės įstatymo 6 straipsnio 5 ir 6 punktais nurodytoms savivaldybės savarankiškosioms ir valstybės perduotos savivaldybėms funkcijoms įgyvendinti.

 Nacionalinė švietimo agentūra, siekdama įgyvendinti Mokymosi praradimų dėl COVID-19 pandemijos kompensavimo planą 2021 metams, patvirtintą Lietuvos Respublikos švietimo, mokslo ir sporto ministro 2021 m. sausio 20 d. įsakymu Nr. V-85 „Dėl Mokymosi praradimų dėl COVID-19 pandemijos kompensavimo plano 2021 metams patvirtinimo ir projekto darbo grupės Mokymosi praradimų dėl COVID-19 pandemijos kompensavimo plano 2021 metams veikloms įgyvendinti sudarymo“, ir vykdydama Lietuvos Respublikos švietimo ir mokslo ministro 2021 m. gegužės 31 d. įsakymą Nr. V-953 „Dėl lėšų skyrimo nacionalinei švietimo agentūrai“, 2021 m. mokykloms nupirko mobilių vaizdo įrašymo ir transliavimo įrenginių, skirtų mokyklose įrengti hibridines klases.

 Šio projekto tikslas:

1. Sutikti perimti Lazdijų rajono savivaldybės nuosavybėn savarankiškosioms funkcijoms įgyvendinti, valstybei nuosavybės teise priklausantį ir šiuo metu Nacionalinės švietimo agentūros patikėjimo teise valdomą valstybės ilgalaikį materialųjį turtą – mobilius vaizdo įrašymo ir transliavimo įrenginius (10 vnt., inventoriniai Nr. IT-018720/1-10, vieneto įsigijimo savikaina – 1 072,06 Eur, bendra įsigijimo vertė – 10 720,60 Eur), nurodytus priede.
2. Lazdijų rajono savivaldybės nuosavybėn perduotas turtas bus naudojamas įrengti švietimo įstaigose hibridinėms klasėms.
3. Perduoti sprendimo 1 punkte nurodytą turtą, jį perėmus Lazdijų rajono savivaldybės nuosavybėn, švietimo įstaigoms valdyti, naudoti ir disponuoti juo patikėjimo teise pagal priedą.
4. Įgalioti Lazdijų rajono savivaldybės administracijos direktorių, o jo dėl ligos, komandiruotės, atostogų ar kitų objektyvių priežasčių nesant, – Lazdijų rajono savivaldybės administracijos direktoriaus pavaduotoją, pasirašyti šio sprendimo 1 ir 2 punktuose nurodyto turto perdavimo ir priėmimo aktus.

 Parengtas sprendimo projektas neprieštarauja galiojantiems teisės aktams.

 Priėmus sprendimo projektą, neigiamų pasekmių nenumatoma.

 Naujų teisės aktų priimti ar galiojančių pakeisti, panaikinti priėmus teikiamą projektą, nereikės.

 Dėl sprendimo projekto pastabų ir pasiūlymų negauta.

 Sprendimo projektą parengė Lazdijų rajono savivaldybės administracijos Biudžeto, finansų ir turto valdymo skyriaus vyr. specialistė Ineta Junelienė.

Biudžeto, finansų ir turto valdymo skyriaus vyr. specialistė Ineta Junelienė